Nariadenie Komisie (EHS) č. 2847/72
z 29. decembra 1972,
ktorým sa mení a dopĺňa nariadenie (EHS) č. 100/72 a 1897/72 v dôsledku pristúpenia nových členských štátov do spoločenstva
KOMISIA EURÓPSKYCH SPOLOČENSTIEV,
so zreteľom na Zmluvu o pristúpení nových členských štátov do Európskeho hospodárskeho spoločenstva a Európskeho spoločenstva pre atómovú energiu [1], podpísanú v Bruseli 22. januára 1972, najmä na jej článok 153 aktu [2], ktorý je k nej priložený, ďalej len "akt",
keďže podľa článku 30 aktu musí byť nariadenie Komisie (EHS) č. 100/72 [3] zo 14. januára 1972, ktorým sa stanovujú podrobné pravidlá pre denaturáciu cukru, určeného na kŕmne účely, zmenené a doplnené nariadením (EHS) č. 2351/72 [4] a nariadenie Komisie (EHS) č. 1897/72 [5] z 1. septembra 1972 o stálej verejnej súťaži s cieľom stanoviť vývozné náhrady na biely cukor, zmenené a doplnené nariadením (EHS) č. 2523/72 [6], prispôsobené v súlade s usmerneniami stanovenými v prílohe II aktu; keďže by sa vo vzťahu k novým členským štátom mali tieto nariadenia doplniť;
PRIJALA TOTO NARIADENIE:
Článok 1
"4. Časový limit stanovený v odseku 2, je o jednu hodinu skôr v Írsku a v Spojenom kráľovstve počas obdobia, kedy tieto členské štáty neuplatňujú letný čas."
Článok 2
Nasledovné termíny sa dopĺňajú do článku 25 ods. 1 nariadenia (EHS) č. 100/72:
"denatured sugar"
"denatureret sukker".
Článok 3
"V období, počas ktorého sa letný čas v Írsku alebo Spojenom kráľovstve neuplatňuje, sa časové limity v týchto členských štátoch, stanovené v predchádzajúcich odsekoch, posunú o jednu hodinu skôr."
Článok 4
Toto nariadenie nadobudne účinnosť 1. januára 1973. Bude sa uplatňovať od 1. februára 1973.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 29. decembra 1972